**Cefnogi Pobl**

**Adroddiad Gwerthuso**

**Enw’r darparwr: The Wallich**

**Enwau’r prosiectau sydd wedi’u cynnwys: Croes Ffin**

**CCT 5**

**Cyfeiriad y prosiect: Croes Ffin, 248 Heol Holltwn, Y Barri CF63 4HS a 12-14 Heol y Barri, Y Barri CF63 1BA**

**CCT 5 -232 Heol Holltwn, Y Barri CF63 4HS**

**Dyddiad: 3 Medi 2024**

**Tîm Cefnogi Pobl**

**E-bost:** [**jesymons@bromorgannwg.gov.uk**](mailto:Hjjohn@valeofglamorgan.gov.uk)



**CYFLWYNIAD**

Diben yr adroddiad hwn yw galluogi’r Awdurdod Lleol i werthuso effeithlonrwydd y gwasanaeth cymorth yn seiliedig ar y meini prawf canlynol:

* Mae'r gwasanaeth yn cyflawni canlyniadau llwyddiannus yn unol ag egwyddorion y Grant Cymorth Tai.
* Mae’r gwasanaeth yn cyflawni canlyniadau sy’n ataliol ac yn rhoi gwerth da am arian
* Mae’r gwasanaeth yn cyfrannu at amcanion cyffredinol yr Awdurdod Lleol a Llywodraeth Cymru

**TROSOLWG**

**CYFLWYNIAD / DOGFENNAETH BRAWF**

**1. CYD-DESTUN STRATEGOL / CYFRANNU AT GANLYNIADAU STRATEGOL**

**2. COST-EFFEITHIOL / ARIANNOL**

**3. PRIF GANLYNIADAU 1 –** **Mae pobl wedi gallu ymgysylltu â gwasanaethau cymorth cysylltiedig â thai (cyngor, gwybodaeth a chymorth) ac maent yn fwy gwybodus am yr opsiynau sydd ar gael iddynt a/neu yn gwybod ble i fynd am gymorth.**

**4. PRIF GANLYNIADAU 2 – Mae pobl wedi gallu cael mynediad i lety argyfwng/dros dro neu lety â chymorth byrdymor**

**5. PRIF GANLYNIADAU 3 – Gall pobl gael mynediad i gartref sefydlog addas a'i gynnal**

**6. PRIF GANLYNIADAU 4 –** **Gall pobl reoli eu llety/cartref presennol sy'n eu hatal rhag mynd yn ddigartref neu rhag gorfod troi at wasanaethau cyhoeddus mwy costus.**

**7. SICRHAU CYFRANOGI AC YMGYNGHORI**

**8. DIOGELU**

**9. GWERTHUSO ANSAWDD I SICRHAU Y GALL Y GWASANAETH GYFLAWNI CANLYNIADAU**

**10. ADBORTH GAN Y DEFNYDDWYR GWASANAETH/STAFF/RHANDDEILIAID**

**11. CRYNODEB/CASGLIADAU**

**STRWYTHUR YR ADRODDIAD**

|  |  |
| --- | --- |
| **PROSIECT** | The Wallich |
| **CYFEIRIAD** | Croes Ffin eiddo un – 248 Heol Holltwn, Y Barri – 3 uned (Eiddo un)  Croes Ffin eiddo dau – 12/14 Heol y Barri, Y Barri – 6 uned (Eiddo dau)  CCT 5 – 232 Heol Holltwn, Y Barri CF63 4HS |
| **RHEOLWR** | Neville Wheeler |
| **NIFER YR UNEDAU** | Croes Ffin eiddo un: 3 uned  Croes Ffin eiddo dau: 6 uned  CCT 5 – 45.5 uned (roedd yn 50 cynt ond oherwydd newidiadau i'r gyllideb cawsant eu lleihau) |
| **MATH O BROSIECT** | Croes Ffin – Llety â Chymorth  CCT 5 – Cymorth yn ôl yr Angen |
| **DYDDIAD YR YMWELIAD(AU) DILYSU AR Y SAFLE** | 29 Hydref 2024 – Croes Ffin  5 Tachwedd 2024 – CCT 5 |
| **DYDDIAD Y GWERTHUSIAD CYNTAF** | 29 Hydref 2024 |
| **ENW / SWYDD Y SWYDDOG CP** | Jessica Symons |
| **DYDDIAD YR ADRODDIAD** | 15 Tachwedd 2024 |

**CYFLWYNIAD**

Dyma adroddiad gwerthuso cyntaf prosiect CCT 5 The Wallich o dan Cefnogi Pobl. Cafodd prosiect CCT 5 ei gomisiynu gyntaf ym mis Awst 2021. Roedd y contract gwreiddiol ar gyfer 50 uned yn darparu 200 awr o gymorth yr wythnos; fodd bynnag, gostyngwyd hyn i 45.5 uned gan ddarparu 182 awr o gymorth yr wythnos. Gwnaed y newidiadau hyn oherwydd newidiadau i'r gyllideb.

Cwblhawyd adroddiad blaenorol Croes Ffin ym mis Mai 2020.

Yn rhan o’r broses werthuso, cyflwynwyd dogfennaeth baratoadol. Er mwyn galluogi gwerthusiad mwy cynhwysfawr, gofynnwyd am dystiolaeth ategol ychwanegol hefyd. Mae’r adroddiad hwn yn nodi’r casgliadau am ansawdd y gwasanaeth ar sail gwybodaeth fonitro flaenorol yn ogystal â’r gwerthusiad ei hun.

Roedd y gwerthusiad cyntaf a gynhaliwyd yn canolbwyntio'n helaeth ar faterion polisi a gweithdrefnol. O fewn y gwerthusiad hwn rhoddwyd pwyslais ar y canlyniadau sydd wedi'u cyflawni drwy archwilio'r effaith y mae'r gefnogaeth wedi'i chael ar ddefnyddwyr gwasanaeth. Mae materion polisi a gweithdrefnol wedi cael sylw lle maent yn effeithio ar ansawdd neu ddiogelwch y gwasanaeth.

Ystyriwyd y canlyniadau a gyflawnwyd ar gyfer y defnyddwyr gwasanaeth dan y prif benawdau canlynol:

* **PRIF GANLYNIAD 1**: Mae pobl wedi gallu ymgysylltu â gwasanaethau cymorth cysylltiedig â thai (cyngor, gwybodaeth a chymorth) ac maent yn fwy gwybodus am yr opsiynau sydd ar gael iddynt a/neu yn gwybod ble i fynd am gymorth.
* **PRIF GANLYNIAD 2**: Mae pobl wedi gallu cael mynediad i lety argyfwng/dros dro neu lety â chymorth byrdymor
* **PRIF GANLYNIAD 3**: Gall pobl gael mynediad i gartref sefydlog addas a'i gynnal
* **PRIF GANLYNIAD 4**: Gall pobl reoli eu llety/cartref presennol sy'n eu hatal rhag mynd yn ddigartref neu rhag gorfod cael mynediad at wasanaethau cyhoeddus mwy costus.

Nodau:

**Prosiect CCT 5 The Wallich**

Nod y prosiect hwn yw darparu cymorth yn ôl yr angen i gleientiaid iechyd meddwl trwy ddarparu cymorth i gael gafael ar wybodaeth, cyngor, cefnogaeth ac adnoddau i'w galluogi i wneud dewisiadau gwybodus. Mae'r gwasanaeth yn darparu cymorth hyblyg i ddiwallu anghenion unigol sy'n cynnwys gweithio gyda defnyddwyr gwasanaeth unigol i gynllun cymorth wedi'i deilwra. Mae'r cynllun yn canolbwyntio ar faterion ymarferol ac emosiynol, er mwyn i bob person gael y cyfle gorau i fyw'n annibynnol fel aelod cyfrifol o'u cymuned.

Mae staff cymorth CCT 5 yn gweithio gyda'r defnyddiwr gwasanaeth i ddatblygu gallu'r person hwnnw i fyw'n annibynnol mewn llety neu gynnal ei allu i wneud hynny.

**Prosiect Croes Ffin The Wallich**

Mae Prosiect Croes Ffin The Wallich yn darparu cymorth tai â chymorth dros dro i oedolion â phroblemau camddefnyddio sylweddau blaenorol. Rhaid i gleientiaid fod wedi cael triniaeth neu gyflawni rhaglen adsefydlu a bod wedi rhoi’r gorau i gyffuriau anghyfreithlon neu alcohol. Mae Croes Ffin The Wallich yn cynnig llety hunangynhwysol a chymorth am gyfnod cyfyngedig i helpu defnyddwyr gwasanaeth i ddatblygu sgiliau i’w galluogi i fyw’n annibynnol yn eu cartrefi eu hunain.

Mae gan brosiect Croes Ffin The Wallich ddau eiddo. Mae eiddo un yn cynnwys tair fflat hunangynhwysol, ystafell gymunedol a swyddfa ar gyfer staff The Wallich ar y llawr gwaelod. Mae eiddo dau’n ddwy filltir i ffwrdd o eiddo un ac mae'n cynnwys pedair fflat hunangynhwysol ar draws dau lawr a dwy uned ychwanegol sydd â'u drws ffrynt eu hunain.

**DOGFENNAETH BRAWF**

|  |
| --- |
| **1. Cyd-destun Strategol / Cyfrannu at Ganlyniadau Strategol** |
| **Prosiect: CCT 5**  **Grŵp Cleientiaid a Rhif E:**  **Nifer yr Unedau: 45.5**    **Nifer yr atgyfeiriadau a dderbyniwyd yn ystod y 12 mis diwethaf: 132 o Atgyfeiriadau**  **Hyd arhosiad defnyddwyr gwasanaeth ar gyfartaledd: 213 diwrnod (7 mis)**  Gan mai hwn yw'r adroddiad cyntaf ar gyfer gwasanaeth CCT 5, ni allwn gymharu nifer yr atgyfeiriadau ag unrhyw adroddiad blaenorol.  **Prosiect: Croes Ffin SPRGSUP166**  **Grŵp Cleientiaid a Rhif E: Camddefnyddio Sylweddau – E4 Dibyniaeth ar alcohol, E5 Dibyniaeth ar gyffuriau**  **Nifer yr Unedau: 9**  **Nifer yr atgyfeiriadau a dderbyniwyd yn ystod y 12 mis diwethaf: 5**    **Hyd arhosiad defnyddwyr gwasanaeth ar gyfartaledd: 724 diwrnod (23.8 mis)**  **Nifer yr ystafelloedd gwag o fewn y flwyddyn ddiwethaf yw 4**  Cafwyd tystiolaeth o 3 atgyfeiriad yn fwy yn ystod y 12 mis diwethaf o'i gymharu â'r adroddiad blaenorol. Dangosir bod hyd gyfartalog yr arhosiad i'r rhai mewn llety â chymorth wedi cynyddu 234 diwrnod. Gallai llawer o ffactorau fod wedi dylanwadu ar y cynnydd hwn.  Mae gan y gwasanaeth nodau ac amcanion clir a chyfredol.  Mae gan y gwasanaeth weledigaeth a gwerthoedd clir a chyfoes.  Mae’r wybodaeth mapio anghenion ym Mro Morgannwg yn adlewyrchu’r galw am y gwasanaethau.  Mae'r gwasanaeth yn cyd-fynd â Chynllun Cyflawni GCT 2022-2025  Canfyddiadau'r adolygiad hwn yw bod y gwasanaeth yn bodloni'r diffiniad o Gymorth sy’n Gysylltiedig â Thai a amlinellir yn y Canllawiau Grant Cymorth Tai ac yn ystyried anghenion a thueddiadau strategol y grwpiau cleientiaid hyn.  Mae'r gwasanaeth yn strategol berthnasol i'r Grant Cymorth Tai a chafwyd tystiolaeth o ddarparu cymorth cysylltiedig â thai yn ystod yr adolygiad hwn.  Mae The Wallich yn cyflwyno ffurflenni monitro a ffurflenni blynyddol ar gyfer y ddau wasanaeth mewn modd amserol. Mae The Wallich yn cymryd rhan mewn monitro chwarterol gyda'r Tîm Cefnogi Pobl ac yn gallu cymryd rhan mewn cyfarfodydd panel a darparu diweddariadau am eu cleientiaid.  Mae rhestr aros ar gyfer y ddau wasanaeth a gedwir gan y Tîm CP.  **Amcan wedi'i gyflawni'n llawn.** |

**2. Cost-effeithiol / ariannol**

|  |
| --- |
| **Crynodeb o’r Canfyddiadau** |
| Mae The Wallich wedi rhoi dadansoddiad ariannol llawn o incwm a gwariant prosiect CCT 5 a phrosiect Croes Ffin ym Mro Morgannwg.  Mae costau staffio yn debyg i wasanaethau eraill o’r fath.  Mae costau rheoli yn debyg i wasanaethau eraill o’r fath.  Mae cyllid blynyddol yn debyg i wasanaethau eraill o’r fath.  Cafodd yr holl wybodaeth am gyflog staff ei rhoi ar gael fel rhan o’r adolygiad.  Ar sail y cyfrifon gan The Wallich, cynhyrchwyd adroddiad Equifax yn cadarnhau bod The Wallich yn gallu cynnal y gwasanaethau y maent yn eu darparu ym Mro Morgannwg.  Trefn staff:  CCT 5   |  |  | | --- | --- | | **Swydd** | **Oriau'r wythnos** | | **Rheolwr Gwasanaeth** | **37.5 wedi’u rhannu rhwng y ddau wasanaeth** | | **Uwch Weithiwr Cymorth** | **37.5** | | **Uwch Weithiwr Cymorth** | **37.5** | | **Uwch Weithiwr Cymorth** | **37.5** | | **Uwch Weithiwr Cymorth** | **37.5** | | **Uwch Weithiwr Cymorth** | **17.5** | | **Uwch Weithiwr Cymorth** | **17.5** |   Croes Ffin:   |  |  | | --- | --- | | **Swydd** | **Oriau'r wythnos** | | **Rheolwr Gwasanaeth** | **37.5 wedi’u rhannu rhwng y ddau wasanaeth** | | **Uwch Weithiwr Cymorth** | **37.5** | | **Uwch Weithiwr Cymorth** | **17.5** | | **Uwch Weithiwr Cymorth** | **17.5** | | **Gweithiwr Cymorth** | **16** | | **Gweithiwr Cymorth Gyda’r Nos** | **36** | |
| **Casgliad ac Argymhellion** |
| Rhoddodd The Wallich ddadansoddiad clir o'u refeniw a'u gwariant ar gyfer pob un o'r gwasanaethau, gan gynnwys y costau staffio ac unrhyw orbenion ychwanegol.  Mae cynlluniau Croes Ffin a CCT 5 yn gost-effeithiol ac yn meincnodi’n dda yn erbyn cynlluniau tebyg yn Ne Cymru.  Mae’r gwasanaeth yn ymarferol yn ariannol.  **Amcan wedi'i gyflawni'n llawn.** |

**3. Mae pobl wedi gallu ymgysylltu â gwasanaethau cymorth cysylltiedig â thai (cyngor, gwybodaeth a chymorth) ac maent yn fwy gwybodus am yr opsiynau sydd ar gael iddynt a/neu yn gwybod ble i fynd am gymorth.**

|  |
| --- |
| **Crynodeb o’r Canfyddiadau** |
| Mae'r holl atgyfeiriadau ar gyfer y ddau wasanaeth yn cael eu hanfon gan Swyddog Porth Cefnogi Pobl o fewn y Tîm Cefnogi Pobl. Mae pob atgyfeiriad yn cael ei storio o fewn y systemau Cefnogi Pobl. Yna byddai The Wallich yn cynnal asesiad cychwynnol gyda'r unigolyn i asesu ei addasrwydd i'r gwasanaeth. Mae'r asesiad hwn yn casglu gwybodaeth bersonol berthnasol gan ddefnyddwyr gwasanaeth ac yn cofnodi eu hanghenion cymorth. Yna mae’r Tîm Cefnogi Pobl yn cael eu hysbysu o ran a yw'r Defnyddiwr Gwasanaeth yn addas ar gyfer y prosiect ac a yw wedi'i dderbyn.  Ar gyfer prosiect Croes Ffin, ar ôl yr asesiad cychwynnol, os yw'r unigolyn yn addas ar gyfer y prosiect, byddai'n cael ei ychwanegu at restr aros Cefnogi Pobl a phan ddaw ystafell wag ar gael o fewn y prosiect, bydd y Porth yn cytuno trwy banel sydd nesaf ar y rhestr ar gyfer yr ystafell wag oherwydd amgylchiadau a blaenoriaethau unigol.  Mae gan The Wallich Bolisi a Gweithdrefn Ailsefydlu sy'n manylu ar y broses asesu a'r canllawiau sy’n ymwneud ag ailsefydlu defnyddwyr gwasanaeth mewn llety newydd. Er bod y polisi yn drylwyr ac yn fanwl, mae'r polisi wedi dyddio ac mae angen ei adolygu a'i ddiweddaru os yw hynny’n berthnasol. Roedd disgwyl i'r polisi gael ei adolygu ym mis Mehefin 2023.  Mae gan The Wallich Weithdrefn Cau Achos Cymorth Tenantiaeth sy'n manylu ar y broses o sut i roi terfyn ar gymorth i unigolyn sydd wedi bod ar gymorth yn ôl yr angen. Mae hyn yn berthnasol i wasanaeth CCT 5. Mae'r weithdrefn yn glir ac yn gynhwysfawr.  Gellir cysylltu naill ai'n bersonol neu dros y ffôn. Byddai asesiad risg cychwynnol yn cael ei gwblhau i asesu risgiau’r defnyddwyr gwasanaeth ac mae'r cyfarfod cychwynnol â'r defnyddiwr gwasanaeth bob amser yn cael ei wneud 2:1.  Wrth gwrdd â'r defnyddiwr gwasanaeth, mae Cynllun Cymorth Personol (CCP) yn cael ei gwblhau sy'n nodi nodau’r defnyddiwr gwasanaeth a sut bydd y rhain yn cael eu cyflawni a'u monitro drwy gydol eu hamser yn derbyn cymorth a chwblhau Asesiad Risg. Mae Adolygiadau o Gynlluniau Cymorth defnyddwyr gwasanaeth bob dau fis, a chafwyd tystiolaeth o hyn yn ystod gwiriadau ffeiliau defnyddwyr gwasanaeth.  Gofynnodd yr Uwch Swyddog Monitro Contractau am weld Polisi a Gweithdrefn Cynllun Cymorth Personol The Wallich a Pholisi a Gweithdrefn Rheoli Risg The Wallich. Yn anffodus, nid oedd y Swyddog Monitro Contractau yn gallu gweld tystiolaeth o Bolisi a Gweithdrefn y Cynllun Cymorth, gan fod y rheolwr wedi dweud wrth y swyddog bod y rhain wedi dyddio. Fe wnaeth Rheolwr y prosiectau roi sgrinluniau o sut mae Cynllun Cymorth yn cael ei gwblhau o'u system fewnol, Inform. Mae'n bwysig sicrhau bod Polisi a Gweithdrefn y Cynllun Cymorth diweddaraf ar waith ac argymhellir gwneud hyn cyn gynted â phosibl. Roedd y Polisi Rheoli Risg a ddarparwyd fel tystiolaeth hefyd wedi dyddio ac roedd i fod i gael ei adolygu ym mis Ionawr 2024. Argymhellir bod hwn yn cael ei adolygu.  Yn ogystal â chwblhau CCP ac Asesiad Risg, rhoddir rhagor o wybodaeth i'r defnyddiwr gwasanaeth sy'n gysylltiedig â'r cynllun. Mae gan The Wallich Lawlyfr Defnyddwyr Gwasanaeth a roddir i ddefnyddwyr gwasanaeth ym mhrosiect Croes Ffin. Darparwyd hyn fel tystiolaeth i'r Uwch Swyddog Monitro Contractau i'w adolygu.  Nodwyd bod y Llawlyfr yn cynnwys:   * Gwybodaeth am y prosiect h.y. beth mae'r gwasanaeth yn ei gynnwys. * Ardaloedd cymunedol at ddefnydd y cleient * Teledu cylch cyfyng * Tâl gwasanaeth a Budd-dal Tai * Iechyd a diogelwch * Cyfleustodau * Oriau staffio * Gweithdrefn symud ymlaen * Stocrestr ystafell - i'w llofnodi wrth gyrraedd a gadael * Gweithdrefn Ddisgyblu * Gweithdrefn Gwyno i Gleientiaid - gan gynnwys gwneud cwyn i'r Tîm Cefnogi Pobl * Camddefnyddio sylweddau - disgwyliadau a'r gyfraith * Partneriaethau * Amwynderau lleol * Cyfrinachedd a Diogelu Data - i'w llofnodi gan y defnyddiwr gwasanaeth ac aelod o staff   Gofynnodd yr Uwch Swyddog Monitro Contractau i'r rheolwr a oedd dogfen debyg ar gael i'r rhai ar brosiect CCT 5, ond cawsant wybod nad oedd llawlyfr ar gael, dim ond ffurflen ganiatâd. Darparwyd y ffurflen ganiatâd fel tystiolaeth.  Mae'r ffurflen ganiatâd a roddwyd i'r rhai ar brosiect CCT 5 yn cynnwys:   * Datganiad Sefydliadol Cyfrinachedd a Diogelu Data * Ffurflen Awdurdod a Datgelu Cyfrinachedd a Diogelu Data (Rhan B)   Argymhellir bod llawlyfr neu wybodaeth ychwanegol yn cael ei d(d)arparu i'r rhai sydd ar brosiect CCT 5 fel maen nhw’n ymwybodol o'r hyn y mae'r gwasanaeth yn ei gynnwys, manylion cyswllt ar gyfer y sefydliad pan fydd angen cymorth arnynt, y weithdrefn gwyno, ac esboniad o’r weithdrefn cau achosion.  Cafodd Polisi Cwynion The Wallich ei ddarparu fel tystiolaeth. Mae'r polisi'n drylwyr, ond sylweddolwyd bod y polisi wedi dyddio. Roedd disgwyl i'r polisi gael ei adolygu ym mis Chwefror 2024.  **Isod mae'r ffurflenni Canlyniadau Cefnogi Pobl ar gyfer Ebrill 2023 – Mawrth 2024 ar gyfer CCT 5. Mae’r canlyniadau canlynol yn ganran o gynnydd y defnyddwyr gwasanaeth y mae eu nodau’n berthnasol i’r canlyniad.**   |  |  | | --- | --- | |  |  | | Rwyf wedi cael gwybod am fy hawliau tai a'r opsiynau tai sydd ar gael i mi  Rwyf wedi cael gwybod am y cymorth sy'n gysylltiedig â thai sydd ar gael i mi  Rwyf wedi cael gwybod am y budd-daliadau/cymorth ariannol y mae gen i hawl iddynt a sut i wneud cais amdanynt  Rwy'n gwybod ble i fynd am help os oes angen  Rwyf wedi cael fy nghyfeirio at gymorth/help pellach os oes angen | 78%  78%  78%  78%  78% |   **Isod mae'r ffurflenni Canlyniadau Cefnogi Pobl ar gyfer Ebrill 2023 – Mawrth 2024 ar gyfer CCT 5. Mae’r canlyniadau canlynol yn ganran o gynnydd y defnyddwyr gwasanaeth y mae eu nodau’n berthnasol i’r canlyniad.**   |  |  | | --- | --- | |  |  | | Rwyf wedi cael gwybod am fy hawliau tai a'r opsiynau tai sydd ar gael i mi  Rwyf wedi cael gwybod am y cymorth sy'n gysylltiedig â thai sydd ar gael i mi  Rwyf wedi cael gwybod am y budd-daliadau/cymorth ariannol y mae gen i hawl iddynt a sut i wneud cais amdanynt  Rwy'n gwybod ble i fynd am help os oes angen  Rwyf wedi cael fy nghyfeirio at gymorth/help pellach os oes angen | 31%  31%  31%  31%  31% |   O'r ystadegau uchod, mae'r rhan fwyaf o ddefnyddwyr gwasanaeth sy'n derbyn cymorth gan wasanaeth CCT 5 yn ymwybodol o'u hawliau tai, y cymorth sydd ar gael a ble maen nhw’n gallu mynd i gael cymorth. Fodd bynnag, mae gan y rhai sy'n derbyn cymorth gan wasanaeth Croes Ffin ganran llawer is. Gallai fod sawl rheswm am hyn, e.e. mae gwasanaeth Croes Ffin yn cefnogi llai o ddefnyddwyr gwasanaeth o'i gymharu â gwasanaeth CCT 5. Mae'n bwysig sicrhau bod pob defnyddiwr gwasanaeth yn y ddau brosiect yn cael gwybod am yr amcanion uchod ac yn cael eu cefnogi i’w cyflawni. |
| **Casgliad ac Argymhellion** |
| Mae'r broses atgyfeirio ar gyfer y cynlluniau yn drylwyr ac mae'r asesiadau a'r gwiriadau angenrheidiol yn cael eu cwblhau mewn modd amserol. Mae Polisi a Gweithdrefn Ailsefydlu The Wallich wedi dyddio.  Mae Cynlluniau Cymorth yn cael eu cwblhau gyda'r defnyddwyr gwasanaeth pan fyddant yn derbyn cymorth a'u hadolygu bob deufis neu eu diweddaru yn ôl yr angen. Nid oes gan The Wallich Bolisi a Gweithdrefn Cynllun Cymorth cyfoes.  Mae gan The Wallich Lawlyfr Defnyddwyr Gwasanaeth a roddir i ddefnyddwyr gwasanaeth ym mhrosiectau Croes Ffin. Er y cyflwynwyd y rhain, nodwyd o gyfweliadau â defnyddwyr gwasanaeth nad oedd pawb yn cael un wrth symud i mewn. Cafwyd tystiolaeth hefyd nad oedd llawlyfr ar gael i ddefnyddwyr gwasanaeth ar gymorth gyda CCT 5, er bod gwybodaeth lafar a rhai taflenni wedi cael eu rhoi iddynt.  Nid oes gan The Wallich Lawlyfr na gwybodaeth ychwanegol y maen nhw’n ei r(h)oi i'r rhai sydd ar brosiect CCT 5. Mae'n ofynnol i gleientiaid gwblhau Ffurflen Cyfrinachedd a Diogelu Data.  Mae Polisi Cwynion The Wallich yn drylwyr ac yn nodi'n glir y camau y bydd y sefydliad yn eu cymryd os bydd yn derbyn cwyn. Er ei fod yn gynhwysfawr, mae angen adolygu'r polisi a'i ddiweddaru.  Mae angen diweddaru Polisi a Gweithdrefn Cynllun Cymorth Personol The Wallich. Ni ddarparwyd hyn i'r Swyddog Monitro, ond rhoddwyd gwybod i’r swyddog ei fod wedi dyddio.  Roedd Polisi Rheoli Risg The Wallich yn gynhwysfawr ond roedd i fod i gael ei adolygu ym mis Ionawr 2024. Argymhellir gwneud hyn cyn gynted â phosibl.  **Argymhellion:**   * Mae angen diweddaru ac adolygu'r Polisi a'r Weithdrefn Ailsefydlu. * Rhaid i ddefnyddwyr gwasanaeth CCT 5 gael gwybodaeth ychwanegol ar ddechrau cymorth ar ryw ffurf o lawlyfr a fydd yn eu galluogi i gael gwybodaeth a allai fod o fudd iddynt. * Mae angen adolygu a ddiweddaru’r Polisi Cwynion. * Mae angen diweddaru’r Polisi a’r Weithdrefn Cynllun Cymorth. * Mae angen adolygu'r Polisi Rheoli Risg. * Rhaid i The Wallich sicrhau bod pob defnyddiwr gwasanaeth yn cael copi o'r llawlyfr a'r posibilrwydd y bydd un yn cael ei adael mewn man cymunedol yn yr adeilad i'r rheiny gyfeirio ato os bydd angen.   . |

**4. Mae pobl wedi gallu cael mynediad i lety argyfwng/dros dro neu lety â chymorth byrdymor**

|  |
| --- |
| **Crynodeb o’r Canfyddiadau** |
| Mae Croes Ffin The Wallich yn cynnig llety hunangynhwysol a chymorth am gyfnod cyfyngedig i helpu defnyddwyr gwasanaeth i ddatblygu sgiliau i’w galluogi i fyw’n annibynnol yn eu cartrefi eu hunain.  Mae gan brosiect Croes Ffin ddau eiddo. Mae eiddo un yn cynnwys tair fflat hunangynhwysol, ystafell gymunedol a swyddfa ar gyfer staff The Wallich ar y llawr gwaelod. Mae eiddo dau’n ddwy filltir i ffwrdd o eiddo un ac mae'n cynnwys pedair fflat hunangynhwysol ar draws dau lawr a dwy uned ychwanegol sydd â'u drws ffrynt eu hunain.  Rhoddwyd adborth cadarnhaol gan ddefnyddwyr gwasanaeth yn y ddau eiddo sy’n perthyn i The Wallich am symud i'r llety â chymorth ac roedd wedi creu sefydlogrwydd ac annibyniaeth yn eu bywydau. Roedd defnyddwyr gwasanaeth yn teimlo'n fwy hyderus a’u bod yn gallu manteisio ar fwy o wasanaethau trwy dderbyn cymorth gan The Wallich.  Mae The Wallich yn trafod amodau'r cytundeb tenantiaeth â'r defnyddwyr gwasanaeth yn ystod y cam atgyfeirio. Mae The Wallich yn amlinellu'r prosiect a'r hyn a ddisgwylir gan ddefnyddwyr gwasanaeth ac yn egluro hawliau a chyfrifoldebau’r defnyddwyr gwasanaeth. Yn ystod y broses adolygu, cafwyd tystiolaeth bod cytundeb tenantiaeth yn cael ei gadw ar ffeil a’i fod wedi’i lofnodi a'i ddyddio.  Mae gan The Wallich Lawlyfr i Breswylwyr ar gyfer y rhai ym mhrosiectau Croes Ffin.  Mae gwasanaeth CCT 5 The Wallich yn cefnogi unigolion yn eu cartrefi eu hunain ac mae cymorth wedi'i deilwra i ddiwallu anghenion unigol. Mae’r gwasanaeth yn gallu helpu pobl i symud ac ymgartrefu yn y gymuned neu gynnig cymorth hyblyg i alluogi pobl i fyw’n annibynnol ac aros yn eu cartrefi.  Mae The Wallich yn gweithio'n agos gydag amrywiaeth o asiantaethau gwahanol i sicrhau bod ganddynt yr holl wybodaeth sydd ei hangen i gefnogi eu cleientiaid. Mae rhai o'r asiantaethau y maent yn gweithio gyda nhw yn cynnwys:   * Gwasanaeth Prawf – ar gyfer y rhai sydd â gorchmynion prawf * Heddlu De Cymru * Newydd * Gweithredu Dros Iechyd Meddwl Caerdydd a’r Fro (CAVAMH) * Banc bwyd * Gwasanaeth cwnsela * CAVDAS – cefnogi cleientiaid sy’n defnyddio ar hyn o bryd neu i atal ailddechrau defnyddio * Darparwyr tai eraill   Yn ystod cyfweliadau, dywedodd defnyddwyr gwasanaeth prosiect CCT 5 eu bod yn fodlon ar y cymorth yr oedden nhw wedi’i gael neu yr oedden nhw’n ei gael ar hyn o bryd gan The Wallich ac, o ganlyniad i'r cymorth, eu bod yn teimlo'n fwy abl i fyw'n annibynnol ac yn teimlo'n gyfforddus wrth ofyn am gymorth gan y gweithiwr cymorth pan fo angen.  **Isod mae'r ffurflenni Canlyniadau Cefnogi Pobl ar gyfer Ebrill 2023 – Mawrth 2024 ar gyfer CCT 5. Mae’r canlyniadau canlynol yn ganran o gynnydd y defnyddwyr gwasanaeth y mae eu nodau’n berthnasol i’r canlyniad.**   |  |  | | --- | --- | | Rwyf mewn llety argyfwng/dros dro tra byddaf yn derbyn cymorth i'm helpu i chwilio am gartref mwy parhaol/sefydlog  Rwyf mewn llety â chymorth byrdymor tra byddaf yn derbyn cymorth i'm helpu i chwilio am gartref mwy parhaol/sefydlog | 3%  3% |   **Isod mae'r ffurflenni Canlyniadau Cefnogi Pobl ar gyfer Ebrill 2023 – Mawrth 2024 ar gyfer Croes Ffin. Mae’r canlyniadau canlynol yn ganran o gynnydd y defnyddwyr gwasanaeth y mae eu nodau’n berthnasol i’r canlyniad.**   |  |  | | --- | --- | | Rwyf mewn llety argyfwng/dros dro tra byddaf yn derbyn cymorth i'm helpu i chwilio am gartref mwy parhaol/sefydlog  Rwyf mewn llety â chymorth byrdymor tra byddaf yn derbyn cymorth i'm helpu i chwilio am gartref mwy parhaol/sefydlog | 88%  12% |   O'r ystadegau uchod, mae tystiolaeth bod rhai staff, wrth gwblhau canlyniadau GCT, yn dewis y naill ganlyniad ac mae eraill yn dewis y llall. Mae Croes Ffin yn darparu llety â chymorth dros dro. Oherwydd hyn, argymhellir wrth gwblhau'r Canlyniadau CP, mai'r canlyniad cyntaf yw'r un cywir i'w ddewis e.e. Rwyf mewn llety argyfwng/dros dro tra byddaf yn derbyn cymorth i'm helpu i chwilio am gartref mwy parhaol/sefydlog.  Hefyd, o'r ystadegau hyn, mae'n amlwg bod mwyafrif y defnyddwyr gwasanaeth sy'n derbyn cymorth gan wasanaeth CCT 5 yn derbyn cymorth yn eu llety eu hunain o'i gymharu â llety dros dro neu â chymorth. |
| **Casgliad ac Argymhellion** |
| Mae The Wallich yn cefnogi unigolion mewn llety dros dro ac o fewn y gymuned i alluogi unigolion i gadw a chynnal eu llety eu hunain. Mae The Wallich yn cefnogi unigolion sy'n symud ymlaen o lety dros dro i'w llety diogel eu hunain.  O siarad â defnyddwyr gwasanaeth o Groes Ffin a CCT 5, gwelwyd bod y ddau yn hapus gyda'r gwasanaeth a gawsant gan The Wallich ac oherwydd y cymorth, roedden nhw’n teimlo eu bod yn fwy abl i fyw'n annibynnol ac yn gallu sicrhau a chynnal llety fforddiadwy.  **Argymhellion:**   * Wrth gwblhau Canlyniadau'r GCT, bydd staff yn dewis yr opsiwn "Rwyf mewn llety argyfwng/dros dro tra byddaf yn derbyn cymorth i'm helpu i chwilio am gartref mwy parhaol/sefydlog" ac nid yr opsiwn arall gan fod hyn yn adlewyrchu'r gwasanaeth orau. |

**5. Gall pobl gael mynediad i gartref sefydlog addas a'i gynnal**

|  |
| --- |
| **Crynodeb o’r Canfyddiadau** |
| Mae Prosiect Croes Ffin The Wallich yn darparu tai â chymorth dros dro i oedolion â phroblemau camddefnyddio sylweddau blaenorol sydd angen lle diogel i fyw.. Nod y gwasanaeth hwn yw darparu llety diogel dros dro ym Mro Morgannwg. Mae defnyddwyr gwasanaeth yn gallu meddiannu'r llety nes y gallant ddangos eu bod yn barod i symud i lety annibynnol.  Mae gwasanaeth CCT 5 The Wallich yn darparu cymorth fel y bo'r angen i unigolion sy'n profi anawsterau iechyd meddwl. Gellir darparu'r cymorth naill ai yng nghartref y person, mewn llety dros dro neu yn y gymuned.  Mae'r ddau wasanaeth yn helpu unigolion i gael gafael ar wybodaeth, cyngor, cymorth ac adnoddau i'w galluogi i wneud dewisiadau gwybodus.  Mae'r gwasanaethau'n gweithio gyda'r defnyddiwr gwasanaeth i ddatblygu gallu'r person i fyw'n annibynnol mewn llety neu gynnal ei allu i wneud hynny.  Mae The Wallich yn trafod amodau'r cytundeb tenantiaeth â'r defnyddwyr gwasanaeth yn ystod y cam atgyfeirio. Mae The Wallich yn amlinellu'r prosiect a'r hyn a ddisgwylir gan ddefnyddwyr gwasanaeth ac yn egluro hawliau a chyfrifoldebau’r defnyddwyr gwasanaeth. Yn ystod y broses adolygu, cafwyd tystiolaeth bod y cytundebau tenantiaeth neu drwyddedu’n cael ei gadw ar ffeil a’i fod wedi’i lofnodi a'i ddyddio.  Nid yw prosiect CCT 5 yn cadw unrhyw gytundebau tenantiaeth ar ffeil ar gyfer eu defnyddwyr gwasanaeth, ond os oes unrhyw broblemau sy'n ymwneud â thenantiaeth, bydd y gweithiwr cymorth yn cefnogi'r defnyddiwr gwasanaeth i fynd i'r afael â'r problemau ac mae’n gallu cydgysylltu â'i landlord yn ôl y gofyn. Cafwyd tystiolaeth o hyn yn ystod y cyfweliadau â’r defnyddwyr gwasanaeth.  Cafwyd tystiolaeth o gynlluniau cymorth a chyfweliadau â defnyddwyr gwasanaeth bod The Wallich yn cynnig cyfleoedd dysgu, cyflogaeth a gwirfoddoli i'w defnyddwyr gwasanaeth. Er bod y rhain yn cael eu cynnig, nodwyd yn ystod cyfweliadau â defnyddwyr gwasanaeth nad oedd llawer o'u defnyddwyr gwasanaeth yn cymryd rhan mewn unrhyw weithgareddau ychwanegol. Roedd un o'r defnyddwyr gwasanaeth o wasanaeth CCT 5 y cyfwelwyd ag ef yn egluro ei fod bellach wedi dechrau yn y coleg o ganlyniad i dderbyn cymorth gan The Wallich.  Mae The Wallich yn adeiladu canlyniadau defnyddwyr gwasanaeth i mewn i’w cynlluniau cymorth, a chanfuwyd bod canlyniadau’n cael eu trafod â defnyddwyr gwasanaeth fel rhan o’u sesiwn cymorth; gwelwyd tystiolaeth o hyn yn ystod y broses adolygu.  Yn ystod cyfweliadau â defnyddwyr gwasanaeth, gofynnodd y Swyddog Monitro Contractau i'r cleientiaid a oeddent yn teimlo eu bod yn gallu rheoli a chynnal eu llety yn well ers derbyn cymorth. Dywedodd y rhai sy'n derbyn cymorth trwy'r ddau wasanaeth, Croes Ffin a CCT 5, eu bod yn credu eu bod yn fwy abl i gynnal eu llety oherwydd y cymorth roedd yn ei dderbyn.  Cafwyd tystiolaeth yn ystod cyfweliadau â staff a defnyddwyr gwasanaeth bod staff yn cefnogi defnyddwyr gwasanaeth wrth gyllidebu. Bydd staff yn cwblhau cynllun cyllidebu gyda'r defnyddwyr gwasanaeth sy'n rhoi manylion incwm a gwariant ac yn cefnogi unigolion i nodi unrhyw faterion ariannol a'u cefnogi i fynd i’r afael â’r rhain, megis gwneud cais am grantiau a benthyciadau a sicrhau bod defnyddwyr gwasanaeth yn cael y budd-daliadau cywir.  Pan fydd defnyddwyr gwasanaeth Croes Ffin yn barod i symud ymlaen, byddai staff hefyd yn sicrhau bod yr eiddo y byddent yn symud iddo yn fforddiadwy ac yn addas i'r unigolyn. Byddai staff hefyd yn cyflwyno cais am gymorth yn ôl yr angen am gymorth ychwanegol pe bai angen.  Mae'n bwysig sicrhau bod yr holl wybodaeth am gynllun cymorth defnyddwyr gwasanaeth yn gyfredol ac yn berthnasol. Wrth wirio’r ffeiliau, gwelwyd nad yw’r holl wybodaeth ychwanegol yn cael ei chadw. Nodwyd nad oedd yr elfen "asiantaethau/gweithwyr proffesiynol ychwanegol" yn cael ei chwblhau ar gynlluniau cymorth rhai o’r defnyddwyr gwasanaeth. Cadarnhawyd hyn gan reolwr The Wallich a nododd fod rhai o'r defnyddwyr gwasanaeth yn cael cymorth ychwanegol gan asiantaethau eraill, ond nad oedd yr wybodaeth wedi'i hychwanegu at y system.  **Canlyniadau Ebrill 2023 – Mawrth 2024 ar gyfer CCT 5.** Mae’r canlyniadau canlynol yn ganran o gynnydd y defnyddwyr gwasanaeth y mae eu nodau’n berthnasol i’r canlyniad.   |  |  | | --- | --- | | Rwyf wedi symud yn llwyddiannus o lety argyfwng/dros dro neu lety â chymorth byrdymor i gartref sefydlog  Mae gen i lety sefydlog sy'n diwallu fy anghenion ac sy'n debygol o bara 6 mis neu fwy  Mae gen i'r wybodaeth, y gallu, y sgiliau a/neu'r hyder perthnasol i allu cynnal/rheoli fy llety sefydlog | 6%  21%  13% |   **Canlyniadau Ebrill 2023 – Mawrth 2024 ar gyfer Croes Ffin.** Mae’r canlyniadau canlynol yn ganran o gynnydd y defnyddwyr gwasanaeth y mae eu nodau’n berthnasol i’r canlyniad.   |  |  | | --- | --- | |  |  | | Rwyf wedi symud yn llwyddiannus o lety argyfwng/dros dro neu lety â chymorth byrdymor i gartref sefydlog  Mae gen i lety sefydlog sy'n diwallu fy anghenion ac sy'n debygol o bara 6 mis neu fwy  Mae gen i'r wybodaeth, y gallu, y sgiliau a/neu'r hyder perthnasol i allu cynnal/rheoli fy llety sefydlog  Mae'r ystadegau uchod yn dangos bod lleiafrif o unigolion yn llwyddo i symud ymlaen o lety argyfwng/dros dro yn y ddau wasanaeth. Ar gyfer Croes Ffin, gallai hyn fod oherwydd nad yw'r rhai sy'n cwblhau'r canlyniadau wedi cyflawni'r hyn y mae angen iddynt ei wneud eto, i allu symud i lety mwy parhaol a magu’r sgiliau i fyw'n annibynnol. Mae hyn hefyd yn cael ei adlewyrchu yn yr ystadegyn ar gyfer yr amcan gallu cynnal llety sefydlog.  Ar gyfer gwasanaeth CCT 5, gallai nodi bod lleiafrif o unigolion a oedd yn cael cymorth yn byw mewn llety argyfwng/dros dro ar ddechrau'r cymorth a'u bod bellach yn eu llety eu hunain. | 4%  15%  8% | |
| **Casgliad ac Argymhellion** |
| Mae The Wallich yn cynnig llety dros dro a chymorth yn ôl yr angen i unigolion ym Mro Morgannwg.  Mae prosiect Croes Ffin The Wallich yn trafod llety eu defnyddwyr gwasanaeth ar ddechrau cymorth a bydd cynllun cymorth yn cael ei ddylunio, a bydd nodau'n cael eu pennu i gyflawni eu canlyniadau dymunol.  Mae gwasanaeth CCT 5 The Wallich yn cefnogi unigolion gydag unrhyw faterion sy'n ymwneud â thenantiaeth ond nid oes ganddo gopi o gytundeb tenantiaeth y defnyddiwr gwasanaeth.  Mae staff The Wallich yn cefnogi eu defnyddwyr gwasanaeth gyda chynlluniau cyllidebu ac yn cynnig cymorth yn ôl yr angen i'r rhai sy'n symud ymlaen o lety dros dro.    Nodwyd yn ystod cyfweliadau â staff a defnyddwyr gwasanaeth bod staff yn cefnogi defnyddwyr gwasanaeth gyda chynlluniau cyllidebu.  **Argymhellion:**   * Rhaid i staff sicrhau bod yr holl wybodaeth berthnasol yn cael ei lanlwytho i ffeil y defnyddiwr gwasanaeth, gan gynnwys asiantaethau a gweithwyr proffesiynol ychwanegol. |

**6. Gall pobl reoli eu llety/cartref presennol sy'n eu hatal rhag mynd yn ddigartref neu rhag gorfod cael mynediad at wasanaethau cyhoeddus mwy costus.**

|  |
| --- |
| **Crynodeb o’r Canfyddiadau** |
| Mae The Wallich yn cefnogi unigolion sydd angen cymorth tai naill ai yn un o'u prosiectau llety â chymorth, Croes Ffin, a'r rhai yn eu heiddo eu hunain neu lety dros dro trwy brosiect CCT 5.  Mae Croes Ffin yn darparu llety dros dro diogel mewn dau leoliad ym Mro Morgannwg.  Mae hefyd yn cynnig cymorth a gwybodaeth i bobl i'w galluogi i ennill neu gynnal y sgiliau a'r hyder sydd eu hangen arnynt i fyw'n annibynnol. Mae The Wallich hefyd yn cefnogi eu defnyddwyr gwasanaeth gyda sgiliau ymarferol ac emosiynol ychwanegol i'w galluogi i deimlo'n rhan o'r gymuned ac yn eu cefnogi i gael mynediad i ddysgu, cyflogaeth a gwirfoddoli a all gael effaith gadarnhaol a datblygu'r gallu i gynnal eu llety eu hunain.  Mae The Wallich yn cefnogi eu defnyddwyr gwasanaeth i dderbyn y budd-daliadau cywir a gwneud cais amdanynt ac i fynychu apwyntiadau gyda gweithwyr proffesiynol eraill fel meddygon teulu, apwyntiadau Iechyd Meddwl ac apwyntiadau gyda'r ganolfan waith.  Mae The Wallich yn cefnogi eu defnyddwyr gwasanaeth ym mhob prosiect i ddeall eu dewisiadau tai a'u cynorthwyo i gael mynediad i lety parhaol arall yn ôl yr angen.  Mae gan bob defnyddiwr gwasanaeth gynllun cymorth personol sy'n manylu ar eu hanghenion pan fyddant yn dechrau cymorth. Mae'r cynllun cymorth yn cael ei adolygu'n rheolaidd, fel y nodwyd wrth wirio ffeiliau defnyddwyr gwasanaeth. Mae'r cynlluniau cymorth yn cael eu hadolygu'n rheolaidd i nodi pryd mae defnyddiwr gwasanaeth wedi cyflawni ei nodau ac i gynllunio ymlaen yn barod ar gyfer symud ymlaen neu i nodi pryd y cyflawnir pob nod.  **Canlyniadau Ebrill 2023 – Mawrth 2024 ar gyfer CCT 5. Mae’r canlyniadau canlynol yn ganran o gynnydd y defnyddwyr gwasanaeth y mae eu nodau’n berthnasol i’r canlyniad.**   |  |  | | --- | --- | |  |  | | Rwy'n derbyn cymorth sy'n gysylltiedig â thai i'm helpu i reoli fy llety/cartref  Mae gen i'r wybodaeth, y gallu, y sgiliau a/neu'r hyder perthnasol i allu rheoli fy llety/cartref  Rwy’n rheoli fy mywyd pob dydd cymaint ag y gallaf er mwyn gallu rheoli fy llety/cartref | 31%  15%  21% |   **Canlyniadau Ebrill 2023 – Mawrth 2024 ar gyfer Croes Ffin.** Mae’r canlyniadau canlynol yn ganran o gynnydd y defnyddwyr gwasanaeth y mae eu nodau’n berthnasol i’r canlyniad.   |  |  | | --- | --- | | Rwy'n derbyn cymorth sy'n gysylltiedig â thai i'm helpu i reoli fy llety/cartref  Mae gen i'r wybodaeth, y gallu, y sgiliau a/neu'r hyder perthnasol i allu rheoli fy llety/cartref  Rwy’n rheoli fy mywyd pob dydd cymaint ag y gallaf er mwyn gallu rheoli fy llety/cartref | 31%  27%  27% |   Mae'r rhai sy'n derbyn cymorth gan brosiectau The Wallich yn cael eu cefnogi gyda materion cymorth cysylltiedig â thai yn ogystal ag anghenion ychwanegol fel iechyd meddwl a chamddefnyddio sylweddau a allai effeithio ar eu tai. O'r ystadegau uchod mae'r rhai sy'n derbyn cymorth yn teimlo'n fwy abl i reoli eu llety o ganlyniad i dderbyn cymorth. |
| **Casgliad ac Argymhellion** |
| Mae gan The Wallich gynlluniau cymorth cynhwysfawr ar gyfer pob un o'u defnyddwyr gwasanaeth ac fe'u hadolygir yn rheolaidd fel y nodwyd wrth wirio’r ffeiliau.  Mae The Wallich yn mynychu cyfarfodydd panel rheolaidd â'r Tîm Cefnogi Pobl i drafod eu defnyddwyr gwasanaeth ac i roi unrhyw ddiweddariadau.  Mae prosiect Croes Ffin The Wallich yn cwblhau ystyriaethau symud ymlaen i'r panel pan fyddant yn teimlo bod cleient yn barod i symud o'i lety presennol i lety parhaol.  Mae The Wallich yn gallu nodi pryd mae cleient yn barod i symud ymlaen trwy wirio cynllun cymorth y cleient yn rheolaidd a siarad â'u cleientiaid i weld sut maen nhw'n teimlo am y posibilrwydd o symud ymlaen. Pan fydd cleient yn barod i symud ymlaen, mae The Wallich hefyd yn sicrhau bod cymorth ychwanegol ar waith ar gyfer y cleient, fel cymorth yn ôl yr angen.  **Amcan wedi'i gyflawni'n llawn.** |

**7. Sicrhau Cyfranogiad**

|  |
| --- |
| **Crynodeb o’r Canfyddiadau** |
| Mae gan The Wallich Bolisi Ymgynghori Defnyddwyr Gwasanaeth ar waith sy'n amlinellu'r canllawiau ar ymgynghori a chynnwys defnyddwyr gwasanaeth a’r ffyrdd mae defnyddwyr gwasanaethau’n gallu cymryd rhan o fewn y sefydliad o ran cyd-ddylunio a chydgynhyrchu. Mae'r polisi'n manylu ar rai o'r gweithgareddau y gall defnyddwyr gwasanaethau gymryd rhan ynddynt, megis digwyddiadau ymgynghori, sefydlu staff newydd a datblygu polisïau a gweithdrefnau newydd.  Yn ystod cyfweliadau â defnyddwyr gwasanaeth, cafodd y Swyddog Monitro Contractau wybod gan rai o'r defnyddwyr gwasanaeth ei fod wedi cael gwahoddiad i rai digwyddiadau y mae The Wallich wedi'u cynnal, gan gynnwys diwrnodau allan, cerdded a chlonc, a gweithdai. Er i'r defnyddwyr gwasanaeth ddweud eu bod wedi cael eu gwahodd i'r digwyddiadau, dywedodd y rhan fwyaf nad aethon nhw oherwydd ymrwymiadau eraill.  Fe'i nodwyd yn ystod cyfweliadau â defnyddwyr gwasanaeth a gwiriadau ffeiliau bod cynlluniau cymorth defnyddwyr gwasanaeth wedi'u teilwra i'w hanghenion a gall defnyddwyr gwasanaeth drafod eu nodau â'u gweithiwr cymorth. Nodwyd hefyd wrth wirio’r ffeiliau bod ffeiliau defnyddwyr gwasanaeth yn cael eu diweddaru a'u hadolygu'n rheolaidd.  Mae defnyddwyr gwasanaeth prosiect Croes Ffin yn cael llawlyfr sy’n manylu ar y cymorth y byddant yn ei dderbyn a'u hawliau a'u cyfrifoldebau. Nid yw llawlyfr yn cael ei roi i ddefnyddwyr gwasanaeth CCT 5. Argymhellir bod defnyddwyr gwasanaeth CCT 5 yn cael gwybodaeth ychwanegol am y gwasanaeth ar ddechrau eu cymorth.  Mae defnyddwyr gwasanaeth yn cael gwybod am weithdrefn gwyno The Wallich, ond nodwyd nad oedd yr holl ddefnyddwyr gwasanaeth y cyfwelwyd â nhw yn ymwybodol y gallent gysylltu â Bro Morgannwg neu'n ymwybodol o'r broses, pe bai angen iddynt gwyno. |
| **Casgliad ac Argymhellion** |
| Mae The Wallich yn sicrhau bod cyfranogiad defnyddwyr gwasanaeth yn allweddol wrth ddarparu eu cymorth. Mae cynlluniau Cymorth Personol yn cael eu harwain gan ddefnyddwyr gwasanaeth a'u hadolygu'n rheolaidd. Bydd defnyddwyr gwasanaeth yn defnyddio sesiynau cymorth i drafod unrhyw bryderon neu ofidiau â'u gweithiwr cymorth.  Cadarnhaodd defnyddwyr gwasanaeth eu bod yn ymwneud â nodi nodau ac amcanion ar gyfer eu cynllun cymorth.  Mae gan The Wallich bolisi ymgynghori defnyddiwr gwasanaeth.  Mae The Wallich yn cynnig amrywiaeth o weithgareddau cyfranogi i'r defnyddwyr gwasanaeth gymryd rhan ynddynt os ydynt yn dymuno.  Mae gan The Wallich bolisi Cwynion; fodd bynnag, nodwyd nad yw pob defnyddiwr gwasanaeth yn ymwybodol o sut i wneud cwyn i The Wallich ac nad oedd pob defnyddiwr gwasanaeth yn ymwybodol y gallent gwyno i Gyngor Bro Morgannwg.  Mae defnyddwyr gwasanaeth Croes Ffin yn cael gwybodaeth am y cymorth y maent yn ei dderbyn ar ddechrau'r cymorth.  **Argymhellion:**   * Bydd The Wallich yn dylunio a rhoi gwybodaeth ychwanegol/llawlyfr i'r rhai sydd ar wasanaeth CCT 5 fel eu bod yn ymwybodol o'r math o gymorth y byddant yn ei derbyn, eu hawliau a'u cyfrifoldebau a'u rhifau cyswllt perthnasol. * Rhaid i The Wallich roi copi o'r polisi Cwynion i bob defnyddiwr gwasanaeth a thrafod y broses â nhw wrth fynd i mewn i'r prosiect a rhaid iddo hysbysu holl ddefnyddwyr gwasanaeth gweithdrefn Gwynion y Cyngor a rhoi manylion cyswllt y Tîm Cefnogi Pobl. |

**8. Diogelu**

|  |
| --- |
| **Crynodeb o’r Canfyddiadau** |
| Cyflwynodd The Wallich y Polisïau a'r Gweithdrefnau canlynol fel rhan o'r adolygiad:  Gweithdrefn ar gyfer Taith Diogelwch o’r Gweithle a’r Llety  Polisi a Gweithdrefnau Diogelu Oedolion  Polisi Diogelu Plant  Polisi Cwynion (i’w adolygu Chwefror 2024)  Polisi Diogelu Data (i'w adolygu Gorffennaf 2024)  Dyletswydd y Gwasanaeth Datgelu a Gwahardd i Gyfeirio Polisi a Gweithdrefn (i'w hadolygu Medi 2024)  Cynllun Adfer ar ôl Trychineb a Pharhad Busnes (i'w adolygu Mehefin 2024)  Polisi a Gweithdrefn Cyfle Cyfartal ac Amrywiaeth  Polisi Recriwtio a Dethol  Polisi Recriwtio Cyn-droseddwyr  Polisi a Gweithdrefn Ailsefydlu (i'w adolygu Mehefin 2023)  Polisi Rheoli Risg (i'w adolygu Ionawr 2024)  Polisi Ymgynghori â Defnyddwyr Gwasanaeth  Asesiad Diogelwch Defnyddwyr Gwasanaeth a Pholisi a Gweithdrefn Cynllunio  Gweithdrefn Cau Cymorth Tenantiaeth  Polisi a Gweithdrefn Chwythu'r Chwiban  Polisi Sicrhau Ansawdd (i'w adolygu Gorffennaf 2024)  Ansawdd a Diogelwch: Cylch Gorchwyl (i'w adolygu Medi 2024)  Mae'r Polisïau a'r Gweithdrefnau a gyflwynwyd fel tystiolaeth i'r Swyddog Monitro Contractau yn helaeth, ond nodwyd bod angen adolygu rhai o'r Polisïau a'r Gweithdrefnau. Gofynnodd y Swyddog Monitro Contractau hefyd i weld y Polisi a Gweithdrefn Cynlluniau Cymorth, ond nid oeddent yn gallu dangos tystiolaeth o hyn.  Mae pob aelod o staff yn cael gwybod am bolisïau a gweithdrefnau The Wallich fel rhan o'r broses sefydlu. Yn ystod y cyfnod sefydlu mae staff yn cael gwybod am gyfnod prawf eu cyflogaeth ac fe'u hysbysir o'u hawl i wyliau blynyddol.  Cadarnhaodd yr holl staff fod ganddynt fynediad i bolisïau a gweithdrefnau yn ystod yr adolygiad. Gellir cyrchu'r rhain trwy'r fewnrwyd staff.  Roedd cofnodion hyfforddiant ar gael i'r Swyddog Monitro Contractau.  Fel rhan o'r gwaith gwirio ffeiliau staff, llwyddodd y Swyddog Monitro Contractau i ddangos tystiolaeth o'r cofnod hyfforddi staff a nododd fod yr holl staff wedi derbyn hyfforddiant sefydlu o fewn tri mis cyntaf eu cyflogaeth, a’u bod nhw i gyd wedi cwblhau hyfforddiant diogelu.  Mae'n ofynnol i holl aelodau staff The Wallich gael gwiriad gan y GDG cyn dechrau cyflogaeth a gweithio’n 1:1 gydag unrhyw ddefnyddwyr gwasanaeth. Roedd tystiolaeth o hyn wrth wirio’r ffeiliau.  Mae gan bob aelod o staff dystysgrif GDG gyfredol ac mae'r rhain yn cael eu hadnewyddu bob tair blynedd.  Mae pob aelod o staff yn destun cyfnod prawf o chwe mis a gwelwyd tystiolaeth o hynny fel rhan o’r adolygiad.  Mae gan The Wallich system weithio unigol ar waith ac roedd pob aelod o staff yn gallu esbonio sut roedd hyn yn gweithio.  Wrth wirio ffeiliau staff, gwelwyd tystiolaeth bod staff yn derbyn goruchwyliadau rheolaidd gyda'u rheolwr llinell. Er bod y goruchwyliadau’n cael eu gwneud yn rheolaidd, nid ydynt yn cael eu lanlwytho i system fewnol The Wallich; maen nhw ar ffurf papur yn unig. Argymhellir bod y goruchwyliadau'n cael eu lanlwytho a'u cadw yn ffeiliau’r aelodau unigol o staff.  Mae asesiadau risg yn cael eu cynnal gyda’r defnyddiwr gwasanaeth ar yr ymweliad cyntaf. Mae staff hefyd yn siarad ag asiantaethau eraill y gallai'r cleient fod yn ymwneud â nhw am wybodaeth ychwanegol i gefnogi'r asesiad risg. Gwelwyd tystiolaeth o hyn yn ystod y cyfweliadau â staff.  Roedd gwiriadau o ffeiliau defnyddwyr gwasanaeth hefyd yn dangos bod asesiadau risg yn cael eu diweddaru bob deufis, a chadarnhawyd gan aelodau staff bod asesiadau risg hefyd yn cael eu diweddaru pryd bynnag y bo newid mewn amgylchiadau.  Mae'n rhaid i holl aelodau staff The Wallich sy'n gyrru fel rhan o'u rôl ddarparu copi o’u: Trwydded yrru, tystysgrif MOT ac yswiriant car sy'n cynnwys defnydd busnes. Wrth wirio ffeiliau staff, gwelwyd yr wybodaeth hon gan y Swyddog Monitro Contractau.  Mae gan The Wallich system weithio unigol ar waith ac roedd pob aelod o staff yn gallu esbonio sut roedd hyn yn gweithio. |
| **Casgliad ac Argymhellion** |
| Mae gan The Wallich restr gynhwysfawr o bolisïau sydd ar waith ynghylch diogelu. Mae'r holl bolisïau a gweithdrefnau ar gael i aelodau staff ac wedi’u cadw ar eu mewnrwyd. Nodwyd bod rhywfaint o'r Polisïau a’r Gweithdrefnau wedi dyddio ac mae angen eu hadolygu a'u diweddaru.  Mae gan bob gweithiwr cymorth dystysgrif GDG gyfredol, ac mae'r rhain yn cael eu hadnewyddu bob tair blynedd.  Mae The Wallich yn sicrhau bod asesiadau risg yn cael eu cynnal gyda'r holl ddefnyddwyr gwasanaeth, ac mae'r rhain yn cael eu diweddaru'n rheolaidd.  Mae The Wallich yn cynnal sesiynau goruchwylio gyda'r holl staff. Mae goruchwyliadau’n cael eu gwneud yn rheolaidd, ond nid yw’r rhain yn cael eu lanlwytho a'u cadw ar fewnrwyd The Wallich. Roedd y Swyddog Monitro Contractau’n gallu gweld y goruchwyliadau wedi’u hysgrifennu â llaw. Argymhellir bod y rhain yn cael eu lanlwytho i sicrhau eu bod yn hygyrch i'r aelodau unigol o staff ac i'w cadw'n ddiogel.  **Argymhellion:**   * Rhaid i The Wallich sicrhau bod yr holl Bolisïau a Gweithdrefnau’n cael eu hadolygu a'u diweddaru mewn modd amserol. * Bydd Arweinwyr Tîm The Wallich yn lanlwytho/mewnbynnu unrhyw nodiadau sydd ganddynt o oruchwyliadau blaenorol a sicrhau bod goruchwyliadau yn y dyfodol hefyd yn cael eu lanlwytho. |

**9. Gwerthuso ansawdd i sicrhau y gall y gwasanaeth gyflawni amcanion**

|  |
| --- |
| **Crynodeb o’r Canfyddiadau** |
| Darparwyd Ffurflen Hunanasesiad Darparwr i The Wallich ar gyfer pob prosiect, ac roedd hon i'w chwblhau a'i dychwelyd fel rhan o'r adolygiad, a gwblhawyd yn ôl yr angen.  Mae The Wallich yn ei gwneud yn ofynnol i bob gweithiwr ymgymryd â chyfnod prawf o chwe mis; cadarnhawyd hyn yn ystod gwaith gwirio ffeiliau a chyfweliadau â staff.  Yn ystod yr adolygiad, cynhaliodd y Swyddog Monitro Contractau wiriadau o sampl ar hap o ffeiliau defnyddwyr gwasanaeth presennol a chyn ddefnyddwyr. Cadarnhawyd bod yr holl ffeiliau wedi'u mynegeio'n gywir. Roedd holl ffeiliau defnyddwyr gwasanaeth a gafodd eu gwirio yn cynnwys manylion cyswllt, cynlluniau cymorth, asesiadau risg, gohebiaeth berthnasol a nodiadau cyswllt cyfredol. Roedd yr holl wybodaeth yn cael ei storio'n ddiogel.  Mae The Wallich yn cyflwyno ffurflenni canlyniadau i'r Tîm Cefnogi Pobl bob chwe mis yn ôl yr angen. Fel rhan o'r broses adolygu, cynhaliodd y Swyddog Monitro Contractau wiriadau o gynlluniau cymorth defnyddwyr gwasanaeth a'u croesgyfeirio yn erbyn y canlyniadau. Gwelwyd bod The Wallich wedi diweddaru eu cofnodion i adlewyrchu'r Canlyniadau Grant Cymorth Tai newydd.  Mae'n ofynnol i The Wallich gyflwyno ffurflenni rheolaidd i'r Tîm Cefnogi Pobl. Gall y Tîm Cefnogi Pobl gadarnhau bod y ffurflenni'n cael eu cyflwyno ar amser yn ôl y gofyn, ac mae'r manylion a roddir yn bodloni gofynion Cefnogi Pobl o ran yr oriau a ddarperir a nifer y defnyddwyr gwasanaeth a gefnogir. |
| **Casgliad ac Argymhellion** |
| Cyflwynodd The Wallich ffurflenni Hunanasesu Darparwr o fewn y cyfnod amser gofynnol.  Cwblhaodd gweithwyr The Wallich gyfnod prawf o 3 mis a 6 mis. Gwelwyd tystiolaeth o hyn wrth wirio’r ffeiliau.  Mae The Wallich yn cynnal ffeiliau wedi'u trefnu ar bob defnyddiwr gwasanaeth ac mae cofnodion yn cael eu diweddaru'n rheolaidd. Cafodd hyn ei gadarnhau yn ystod y gwaith gwirio ffeiliau.  Mae The Wallich yn cyflwyno canlyniadau GCT i'r Tîm Cefnogi Pobl bob chwe mis a chadarnhawyd dilysrwydd y ffurflenni gan Swyddogion Monitro Contractau yn ystod y gwaith gwirio ffeiliau.  **Amcan wedi'i gyflawni'n llawn** |

|  |
| --- |
| **10 (i) Crynodeb o’r Adborth gan y Rhanddeiliaid** |
| Mae gan The Wallich a'r Tîm Cefnogi Pobl berthynas dda.  Mae The Wallich yn mynychu cyfarfodydd y Grŵp Cyswllt Cefnogi Pobl sy'n cael eu cynnal bob tri mis.  Mae The Wallich yn mynychu cyfarfodydd panel rheolaidd ac yn cyfrannu o fewn y cyfarfodydd gan roi diweddariadau i ddefnyddwyr gwasanaeth i'r panel a thrafod atgyfeiriadau a darpar ddefnyddwyr gwasanaeth yn symud i'w llety.  Mae The Wallich yn cyflwyno ffurflenni a chanlyniadau mewn modd amserol. Gwnaeth y Swyddog Monitro Contractau drafod ffurflenni The Wallich â'r Swyddog Cefnogi Pobl sy'n gyfrifol am y ffurflenni.  Mae The Wallich a'r Tîm Cefnogi Pobl yn cyfathrebu â’i gilydd yn rheolaidd.  Roedd The Wallich yn barod iawn i helpu ac yn cydweithio'n llawn â'r Swyddog Monitro Contractau trwy gydol yr adolygiad ac roedd yn gallu darparu gwybodaeth ychwanegol pan ofynnwyd amdani mewn modd amserol. |
| **10 (ii) Crynodeb o’r Adborth gan y Defnyddwyr Gwasanaeth** |
| Fel rhan o'r adolygiad, cyfwelwyd â defnyddwyr gwasanaeth i asesu a oeddent yn fodlon ar y gwasanaeth cyffredinol yr oeddent wedi/yn ei dderbyn. Dywedodd yr holl ddefnyddwyr gwasanaeth y cyfwelwyd â nhw eu bod yn fodlon ar y gwasanaeth yr oeddent wedi bod yn ei dderbyn gan wasanaeth Croes Ffin a gwasanaeth CCT 5.  Cadarnhaodd defnyddwyr gwasanaeth eu bod yn cyfrannu’n llawn at bennu eu nodau a'u hamcanion eu hunain. |
| **10 (iii) Crynodeb o’r Adborth gan y Staff** |
| Roedd y gweithwyr cymorth y cyfwelwyd â nhw fel rhan o'r adolygiad i gyd yn gallu disgrifio eu rolau'n glir ac yn hyderus i'r Swyddog Monitro Contractau. Roedd y gweithwyr cymorth yn manylu ar sut mae'r broses atgyfeirio yn cael ei chynnal ar gyfer y ddau wasanaeth a sut maen nhw'n cefnogi eu cleientiaid trwy deilwra pob cynllun cymorth i'w cleient. Dywedodd pob aelod o staff a gafodd gyfweliad eu bod yn hapus yn eu rôl.  Gwelwyd tystiolaeth bod gan bob gweithiwr cymorth dystysgrif GDG gyfredol, a chadarnhawyd hyn cyn dechrau eu cymorth 1:1 gyda'u cleientiaid.  Yn ystod y cyfweliadau, gofynnodd y Swyddog Monitro Contractau i'r gweithwyr cymorth a oedd yn cael eu goruchwylio'n rheolaidd, a chadarnhaodd pob un ohonynt eu bod yn cael eu goruchwylio’n rheolaidd gan eu rheolwr llinell a bod hyfforddiant a datblygiad yn cael eu trafod yn ystod y cyfarfodydd.  Yn ogystal nododd y gweithwyr cymorth a gafodd gyfweliad eu bod yn cael cyfarfodydd tîm rheolaidd â'u rheolwyr a'r tîm ehangach, lle maen nhw'n gallu trafod llwyth gwaith a'u bod yn gallu trafod unrhyw gleientiaid anodd neu heriol sydd ganddyn nhw. |

**11. CRYNODEB / CASGLIADAU**

Mae The Wallich yn cynnig llety dros dro a chymorth yn ôl yr angen i unigolion ym Mro Morgannwg.

Mae The Wallich yn darparu cymorth gwerthfawr ac effeithiol yn y ddau brosiect yn y Fro ac yn darparu cymorth i nifer uchel o bobl â phroblemau sylweddau ac iechyd meddwl.

Mae aelodau staff The Wallich wedi dangos gwybodaeth fanwl am y sefydliad ac yn gwbl ymwybodol o'u rolau o fewn y sefydliad a phwrpas rhoi cymorth o safon uchel i'w cleientiaid.

Mae aelodau staff The Wallich yn cefnogi eu defnyddwyr gwasanaeth i safon uchel, ac maent yn ymwybodol o sut i gefnogi anghenion eu cleientiaid a diweddaru eu nodiadau cynllun cymorth i adlewyrchu'r gwaith y maent wedi'i wneud gyda'u cleientiaid.

Mae gwiriadau ariannol cefndir yn cadarnhau cryfder ariannol The Wallich fel darparwr a'i allu i gyflawni'r contract. Pan gaiff ei feincnodi yn erbyn prosiectau tebyg, mae'r gwasanaeth hwn yn debyg i brosiectau eraill o ran prisiau ac mae datganiadau ariannol yn dangos bod y costau cyffredinol yn cael eu talu trwy gyllid y prosiect. Felly, mae'r gwasanaeth yn ariannol hyfyw ar ei ffurf bresennol.

Mae'r adolygiad hwn wedi dangos bod galw am wasanaeth cymorth cysylltiedig â thai i roi cymorth i ddefnyddwyr gwasanaeth sydd â phroblemau camddefnyddio sylweddau ac iechyd meddwl ac felly mae'r maes cymorth hwn yn strategol berthnasol.

Mae The Wallich yn adolygu cynlluniau cymorth ac asesiadau risg eu cleientiaid yn rheolaidd fel y gwelwyd wrth wirio’r ffeiliau.

Mae The Wallich yn cynnig amrywiaeth eang o hyfforddiant i'w staff ac mae wedi sicrhau bod yr holl staff wedi cwblhau hyfforddiant diogelu. Gwelwyd tystiolaeth o hyn wrth wirio’r ffeiliau.

Mae gan The Wallich restr gynhwysfawr o bolisïau a gweithdrefnau, ond roedd nifer o'r rhain wedi dyddio ac mae angen eu hadolygu a'u diweddaru.

Mae nifer o argymhellion wedi'u gwneud ac maent wedi'u rhestru isod.

**Argymhellion:**

|  |  |
| --- | --- |
| **Argymhelliad:** | **Amser i weithredu:** |
| Mae angen diweddaru ac adolygu Polisïau a Gweithdrefnau’n rheolaidd | 6 Mis |
| Bydd defnyddwyr gwasanaeth CCT 5 yn cael gwybodaeth ychwanegol ar ddechrau'r cymorth mewn rhyw fath o lawlyfr | 3 mis |
| Mae copi o Lawlyfr Croes Ffin i'w roi i bob cleient newydd ac mae copi i'w gadw mewn unrhyw ardal gymunedol i ddefnyddwyr gwasanaeth gyfeirio ato os oes angen. | Ar unwaith |
| Rhaid i staff Croes Ffin sicrhau eu bod nhw i gyd yn dewis yr un amcan CP, sef "Rwyf mewn llety argyfwng/dros dro tra byddaf yn derbyn cymorth i'm helpu i chwilio am gartref mwy parhaol/sefydlog", wrth gwblhau’r arolwg er mwyn adlewyrchu’r gwasanaeth. | Ar unwaith |
| Rhaid i’r staff sicrhau bod yr holl wybodaeth ychwanegol am asiantaethau/gweithwyr proffesiynol sy'n ymwneud â'u defnyddwyr gwasanaeth yn cael ei diweddaru ar Inform. | Ar unwaith |
| Bydd The Wallich yn darparu copi o bolisi Cwynion The Wallich a Chyngor Bro Morgannwg i bob defnyddiwr gwasanaeth | Ar unwaith |
| Bydd y Wallich yn lanlwytho unrhyw oruchwyliadau blaenorol ar eu mewnrwyd a sicrhau bod yr holl oruchwyliadau yn y dyfodol hefyd yn cael eu lanlwytho fel eu bod yn hygyrch i'w haelodau staff. | Ar unwaith |

**Monitro yn y Dyfodol**

Bydd y Tîm Cefnogi Pobl yn parhau gyda'r broses fonitro chwarterol a bydd yr Adolygiad Cefnogi Pobl nesaf yn cael ei gynnal o fewn 3 blynedd.

**Cydnabyddiaeth**

Hoffai’r Tîm Cefnogi Pobl ddiolch i aelodau staff The Wallich am eu cydweithrediad trwy gydol yr adolygiad hwn.